Diari Oficial de la Generalitat Valenciana


Sumari del DOGV 3449, del 08-03-1999 (1999/1947)

ACORD de 2 de març de 1999, del Govern Valencià, pel qual s'aprova el finançament d'inversions en la Universitat de València-Estudi General.
--------------------------------------------------------------------------------------------------------------------------------------------

### Dades del document

Número de DOGV
:   3449

Data del DOGV
:   08-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1947


Data del document
:   02-03-1999

Organisme emissor
:   Conselleria d'Economia, Hisenda i Administració Pública

Tipus de document
:   Acord

Descriptors 

:   * Universitat de València
    * inversió pública
    * finançament públic
    * universitat

ACORD de 2 de març de 1999, del Govern Valencià, pel qual s'aprova el finançament d'inversions en la Universitat de València-Estudi General. [1999/M1947]
  
El Govern Valencià, en la reunió del dia 2 de març de 1999, adoptà l'acord següent:
  
A fi de cobrir les noves necessitats d'inversió de les universitats públiques valencianes sorgides des de la formalització del Programa Plurianual per al Finançament del Sistema Públic Universitari Valencià, aprovat pel Govern Valencià el 18 d'abril i 6 de juny de 1995, el Govern Valencià, el 10 de juliol de 1997, va acordar que es negociaria la posada en marxa d'un II Pla de Finançament d'Infraestructures de les Universitats.
  
Atés que el procés de negociació no ha conclòs i davant de la necessitat d'escometre aquells projectes d'inversió que li permeten dotar-se de les infraestructures i equipaments que precisa amb més urgència perquè funcione adequadament, procedix concretar el compromís per part de la Generalitat Valenciana de finançar les inversions més peremptòries, mentre es concreta el II Pla de Finançament d'Infraestructures de les Universitats Públiques Valencianes.
  
Per tot això i a proposta dels consellers de Cultura, Educació i Ciència i d'Economia, Hisenda i Administració Pública, el Govern Valencià
  
ACORDA
  
Primer
  
Aprovar les inversions en infraestructura i equipament que ha d'executar la Universitat de València-Estudi General, per un import total màxim de 5.000 milions de pessetes, d'acord amb la programació que s'indica en l'annex.
  
Segon
  
Autoritzar la Universitat de València-Estudi General, als efectes establits en l'article 54.3.f) de la Llei Orgànica 11/1983, de 25 d'agost, de Reforma Universitària, per a subscriure els instruments financers que a l'efecte determine l'Institut Valencià de Finances per al finançament de les inversions en infraestructures i equipament que s'indiquen en l'annex, sent el pagament del principal, interessos, comissions i despeses derivats d'ells, assumits per la Generalitat Valenciana. Les disposicions dels fons provinents del finançament seran autoritzades prèviament per la Conselleria de Cultura, Educació i Ciència, d'acord amb el procediment que a l'efecte s'acorde.
  
Tercer
  
Per raons de caràcter tècnic, delegar en els consellers de Cultura, Educació i Ciència i d'Economia, Hisenda i Administració Pública per a aprovar, de manera conjunta i previs els informes preceptius, els convenis i acords que s'han de subscriure amb la Universitat de València-Estudi General, per a determinar el desplegament dels programes d'inversió, el seu règim d'execució i modificació, així com el procediment de disposició de fons provinents dels instruments de finançament, i autoritzar-los perquè, individualment o conjuntament, procedisquen a la seua firma.
  
Quart
  
Autoritzar els consellers de Cultura, Educació i Ciència i d'Economia, Hisenda i Administració Pública per a, individualment o conjuntament, adoptar els acords i disposicions i subscriure els contractes que siguen necessaris per a l'execució del finançament que es determine en els termes establits en el present acord, així com per a delegar la seua firma en relació amb les actuacions, els documents i els contractes citats, amb subjecció i a l'empara de allò que s'ha previst en l'article 16 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 2 de març de 1999
  
El conseller secretari del Govern Valencià,
  
JOSÉ JOAQUÍN RIPOLL SERRANO
  
ANNEX
  
 1999 2000
  
Campus Blasco Ibáñez
  
1. Antiga Ciències. Seu Rectorat
  
Redacció projecte i primera fase 600
  
2. Antiga Escola d'Empresarials
  
Redacció projecte B. Humanitats 100
  
3. Antiga Facultat de Dret
  
Adequació i equipament per Facultat
  
de Filosofia 600 609
  
4. Illa esportiva 234
  
5. Facultat de Medicina 271 120
  
6. Escola d'Infermeria 100
  
7. Facultat de Geografia i Història
  
Adequació i equipament 264
  
8. Col·legi Major Luis Vives
  
Seguretat, climatització i barreres 20 170
  
9. Reposició mobiliari docent 50 50
  
10. Obres RAM 50 50
  
Campus Tarongers
  
1. Ampliació Edifici Serveis 75 25
  
2. IVEF, Fisioteràpia i Psicologia
  
Projecte Aulari i Edifici Departamental 150
  
3. Aparcament Biblioteca 50
  
4. Poliesportiu 75 75
  
5. Edifici General
  
Redacció del projecte 50
  
Campus Burjassot/Paterna
  
1. Facultat de Farmàcia
  
Obres d'adequació 241 306
  
2. Xarxa contra incendis 70
  
3. Xarxa aigua potable i calefacció 20 40
  
4. Ampliació edifici d'instituts 135 200
  
5. Reposició mobiliari docent 50 50
  
6. Obres RAM 50 50